พิมพ์รพี ผิดหวัง หม่อมเต่า แจง ไอทีมีปัญหา แรงงานจ่ายเยียวยาล่าช้า
พิมพ์รพี ส.ส.ปชป.ผิดหวัง เหตุ หม่อมเต่า รมว.แรงงาน แจง ไอทีมีปัญหา ทั้งที่ใช้งบฯกว่า 2 พันล้าน จ่ายเงินเยียวยาช้าชี้ บทเรียนราคาแพง จี้ เร่งรื้อระบบราชการ-ไอทีวันที่ 8 พ.ค. น.ส.พิมพ์รพี พันธุ์วิชาติกุล ส.ส.บัญชีรายชื่อ พรรคประชาธิปัตย์ กล่าวว่า ตนผิดหวังต่อคำชี้แจงของ ม.ร.ว.จัตุมงคล โสณกุล ที่ยอมรับว่า การจ่ายเงินกรณีแรงงานในระบบว่างงาน หรือ ถูกพักงานเป็นไปอย่างล่าช้า ว่า เกิดจากระบบคอมพิวเตอร์ของสำนักงานประกันสังคมมีปัญหา ต้องรอคน 5 พันคน หรือ 5 หมื่นคน ถึงจะทำได้ครั้งหนึ่ง แต่กลับไม่มีมาตรการที่เป็นรูปธรรมในการแก้ปัญหา เพราะหากยังไม่มีการปรับปรุงระบบไอที หรือเพิ่มเจ้าหน้าที่เข้ามาช่วยทำงาน ความล่าช้าในการจ่ายเงินเยียวยาให้ผู้รับผลกระทบก็ยังคงดำรงอยู่ต่อไป ขณะที่ความเดือดร้อนของพี่น้องประชาชนเป็นเรื่องที่รอไม่ได้ ตนขอเสนอว่า ในระหว่างที่ยังปรับปรุงระบบไอทีไม่ทันท่วงที ขอให้มีการจ้างบุคลากรในธุรกิจโรงแรม พื้นที่กรุงเทพมหานคร หรือในเมืองท่องเที่ยวที่ว่างงานอยู่ ให้มาช่วยทำในเรื่องฐานข้อมูล โดยกำหนดคุณสมบัติให้ชัดว่า ต้องเป็นลูกจ้างธุรกิจโรงแรม หรือร้านอาหาร หรือภาคบริการ ความเชี่ยวชาญ ซึ่งจะทำให้ได้ประโยชน์สองทาง คือ ช่วยให้การจ่ายเงินของกองทุนประกันสังคมมีประสิทธิภาพขึ้น และยังช่วยจ้างงานสร้างรายได้ ให้กับผู้ตกงานในธุรกิจโรงแรมอีกด้วย ขอย้ำว่า คนในภาคบริการของประเทศไทย เป็นบุคคลที่มีความสามารถมาก แก้ไขปัญหาให้สำเร็จทันเวลา ด้วยรอยยิ้มได้เสมอ เคยสร้างรายได้สามล้านล้านบาทให้ประเทศมาแล้วสิ่งที่เกิดขึ้นถือเป็นบทเรียนราคาแพง ที่ต้องหาผู้รับผิดชอบเพราะก่อนที่จะเดินเรื่อง จ่ายเงินให้ลูกจ้าง กระทรวงแรงงาน ควรมีการตรวจสอบระบบการใช้งานให้พร้อม เพราะคุยโวไว้ ว่า จ่ายเงินได้ไร้ปัญหา แต่พอถึงเวลาต้องจ่ายจริงกลับบอกว่า ระบบไอทีล้าหลัง ทั้งที่ใช้งบประมาณกว่า 2000 ล้านบาท ในการจัดซื้อจัดจ้าง ที่น่าเศร้าไปกว่านั้น คือ เจ้ากระทรวงกลับไม่รู้เรื่องนี้เลย ถือเป็นความผิดพลาดที่ต้องนำมาเป็นบทเรียน และต้องแสดงความรับผิดชอบ เพราะหากใช้ใจใส่ลงไปในการทำงาน คำนึงถึงทุกข์ของประชาชนมาเป็นอันดับแรก จะมีการเตรียมความพร้อมที่ดีกว่านี้ ดังนั้นงานสำคัญที่ รมว.แรงงาน ต้องทำให้สำเร็จเพื่อแก้ไขความผิดพลาดที่เกิดขึ้น คือ ล้างมาเฟียใน สปส. จัดการให้เกิดระบบไอทีที่ตรวจสอบได้ มีความโปร่งใส มีประสิทธิภาพขึ้นให้ได้ ขอย้ำว่า หนึ่งวันที่ล่าช้าของชาวบ้านที่มีความทุกข์ มันยาวนาน ขอให้คิดว่าทุกคนที่เดือดร้อน คือ ลูกหลานในครอบครัวของท่านเสมอ น.ส.พิมพ์รพี กล่าว
พิมพ์รพี ส.ส.ปชป.ผิดหวัง เหตุ หม่อมเต่า รมว.แรงงาน แจง ไอทีมีปัญหา ทั้งที่ใช้งบฯกว่า 2 พันล้าน จ่ายเงินเยียวยาช้า ชี้ บทเรียนราคาแพง จี้ เร่งรื้อระบบราชการ-ไอที
พิมพ์รพี พันธุ์วิชาติกุล,ส.ส.บัญชีรายชื่อ ปชป.,ประชาธิปัตย์,หม่อมเต่า,รมว.แรงงาน,ไอทีมีปัญหา,จตุมงคล โสณกุล,ข่าวทั่วไป